《与述庵夜话》
清代·齐彦槐

握手语无尽，不知星斗阑。文章悲故友，山水忆新安。

母老吾何适，家贫尔亦难。荆南一杯酒，珍重话为官。

作者简介：（1774—1841）安徽婺源人，字梦树，号梅麓。嘉庆十四年进士，选金匮知县，上海运漕粮议，以知府候补。旋丁母忧，乃不再出仕。曾制浑天仪、中星仪，及龙尾、恒升二车，有益于农田水利。工书法与诗，尤长骈体律赋。有《天球浅说》、《海运南漕丛议》、《梅麓诗文集》等。